Bjørg Krane Bostad

Bjørg Krane Bostad (født 1948) er en norsk organisasjonsleder og statstjenestekvinne, som var leder i Norsk Kvinnesaksforening fra 1992 til 1994.

Bostad er utdannet i statsvitenskap ved Universitetet i OsloStortingsforhandlinger 1983/84, del 3, s. 160 og var ansatt hos Forbrukerombudet fra 1980. Hun var sentral i oppbyggingen av det statlige likestillingsapparatet, som fagansvarlig hos Forbrukerombudet for å håndheve det da nye forbudet mot kjønnsdiskriminerende reklame i likestillingsloven. Hun var senere komitésekretær for Stortingets familie- og kulturkomité.

Hun var aktivt engasjert i Amnesty International, og var styremedlem i Amnesty Norge fra 1986 til 1990.Amnesty International Norges styrer 1964–2000 , Amnesty International Hun var også leder for Amnestys asylutvalg.

Hun var 1. nestleder i Norsk Kvinnesaksforening 1990–1992 og leder 1992–1994.Elisabeth Lønnå: Stolthet og kvinnekamp: Norsk kvinnesaksforenings historie fra 1913 (s. 336), Gyldendal Norsk Forlag, 1996, ISBN 8205244952 Fra 1990 til 1995 var hun også medlem av Utvalget for menneskerettigheter, et offentlig utvalg oppnevnt av Utenriksdepartementet.

Bostad flyttet til Sør-Afrika i 2000, der hun eide et firma som organiserte safariturer i den sørlige delen av det afrikanske kontinentet. Hun var også en av initiativtagerne til et prosjekt for foreldreløse barn i Sør-Afrika.«Det gode liv på glanset papir», Oppland Arbeiderblad, 7. februar 2002

 Referanser 

Kategori:Norske embets- og tjenestemenn
Kategori:Ledere av Norsk Kvinnesaksforening